Nuodėmių miestas

šis straipsnis yra apie komiksus. Apie filmą skaitykite Nuodėmių miestas (filmas)

Nuodėmių miestas (Sin City) – bendras Frenko Milerio film noir stiliaus komiksų serijos pavadinimas. Iki šiol išleista trylika „Nuodėmių miesto” dalių bei kelios kitos istorijos. Veiksmas vyksta Įlankos mieste (Basin City), kuriame pinasi istorijos ir dalyvauja tie patys veikėjai.

2005 metais buvo išleista „Nuodėmių miesto” ekranizacija, kurią režisavo Robertas Rodrigezas ir Frenkas Mileris. Rodrigezas paskelbė norįs pradėti filmuoti du tęsinius 2008 metams.

Veiksmo vieta 

Visos istorijos vyksta Įlankos mieste, kuris beveik visuomet vadinamas Nuodėmių miestu (). Skaitytojas palaipsniui supažindinamas su svarbiausiomis Įlankos miesto vietovėmis.

 Senamiestis – Raudonųjų žibintų kvartalo atitikmuo, prostitučių rajonas. Kvartalą valdo dvynės Goldė ir Vendė. Viena iš autoritetingiausių figūrų čia yra Geil.

 Šventieji ąžuolai – Nuodėmių miesto turtingųjų ir galingųjų rajonas.

 Kedžio klubas „Pecos” – striptizo klubas ir baras, kuriame dirba Šelė ir šoka Nensė. Čia lankosi dauguma Nuodėmių miesto padugnių.

 Įlankos miesto centrinė traukinių stotis, turinti tiesioginį maršrutą į Finiksą.

 Projektai – skurdi Įlankos miesto dalis, valdoma nusikaltėlių. Marvo gimimo vieta.

 Rorkų šeimos ferma, kartais vadinama tiesiog Ferma – ferma, figūruojanti keliose istorijose (Tas geltonas bjaurybė, Sunkus atsisveikinimas, Pragaran ir atgal). Čia gyvena Kevinas, serijinis žudikas, tarnaujantis Rorkų šeimai. Marvui sudeginus vieną iš pastatų, ferma apleidžiama.

 Karjerai – už miesto esantys karjerai, kuriuose prieš kiek laiko buvo iškasti dinozaurų griaučiai. Kartais naudojami skandinti kūnams (Didelės storos žudynės).

Veikėjai

Teigiami veikėjai 

 Marvas (Marv) – kietas, žiaurus, stambus nusikaltėlis. Laiką leidžia gatvėse, atlikdamas įvairius darbelius užsakovas. Serga psichine liga, sukeliančia haliucinacijas. Turi asmeninį garbės kodeksą, liepiantį gražinti skolas bei ginti moteris.

 Dvaitas Makartis (Dwight McCarthy) – buvęs žurnalistas – fotografas, tapęs žudiku.

 Džonas Hartiganas (John Hartigan) – 60 metų policininkas (istorijoje Tas geltonas bjaurybė – buvęs policininkas).

 Goldė (Goldie) ir Vendė (Wendie) – dvynės prostitutės, kontroliuojančios Senamiestį.

 Geil (Gail) – prostitutė, viena iš autoritetingiausių Senamiesčio figūrų.

 Volasas (Wallace) – ilgaplaukis menininkas iš Pragaran ir atgal.

Neigiami veikėjai 

 Kevinas (Kevin) – fermoje gyvenantis sociopatas. Žudo ir valgo moteris, dažniausiai prostitutes, kurias jam parūpina Rorkai. Lavonų liekanas sušeria savo šuniui. Keviną globoja kardinolas Rorkas.

 Kardinolas Patrikas Henris Rorkas (Patrick Henry Roark) – katalikų šventikas, senatoriaus Rorko brolis. Keviną naudoja kaip asmeninį žudiką, kartais dalyvauja jo kanibalistiniuose ritualuose.

 Ava Lord – buvusi Dvaito Makarčio meilužė, manipuliuojanti vyrais savo išvaizda.

 Detektyvas Džekas „Geležinis Džekas” Rafertis (Jack „Iron Jack“ Rafferty) – buvęs Šelės vaikinas.

 Rorkas jaunesnysis (Roark, Jr.) dar vadinamas Jaunėliu – Senatoriaus Rorko sūnus – išvaizdus, jaunas ir turtingas pedofilas, prievartaujantis ir žudantis nesubrendusias mergaites. Jo nusikaltimus dengia policija ir senatorius tėvas.

 Senatorius Rorkas (Senator Roark) – korumpuotas politikas, kardinolo Rorko brolis. Vienas galingiausių Nuodėmių miesto žmonių.

 Manutas (Manute) – stambus juodaodis, švelnus ir mandagus visose situacijose. Miho nukryžiuotas, kelis kartus pašautas Dvaito Makarčio, daug sykių sumuštas Marvo ir Volaso. Per Marvą neteko ir akies.

 Pulkininkas (The Colonel) – samdomas žudikas, dirbantis Volenkistui. Treniruoja kitus samdomus žudikus.

 Mėlynakė Delija (Delia „Blue Eyes“) – samdoma profesionali žudikė, dirbanti Pulkininkui. Aukas suvilioja ir prieš nužudydama visada su jomis permiega.

 Marija (Mariah) – samdoma žudikė, tarnaujanti Volenkistui.

 Volenkistas (Wallenquist) – paslaptingas Nuodėmių miesto gangsterių bosas. Visomis priemonėmis siekia galios ir pinigų.

Nuodėmių miesto istorijos 

 Sunkus atsisveikinimas (The Hard Goodbye)
 Moteris, dėl kurios žudytum (A Dame To Kill For)
 Mažulė raudonais drabužiais ir kitos istorijos (The Babe Wore Red and Other Stories)
 Tyli naktis (Silent Night)
 Didelės storos žudynės (The Big Fat Kill)
 Tas geltonas bjaurybė (That Yellow Bastard)
 Tėvelio mergytė (Daddy’s Little Girl)
 Pasimetęs, vienišas ir mirtinas (Lost, Lonely, & Lethal)
 Seksas ir smurtas (Sex and Violence)
 Tik dar viena šeštadienio naktis (Just Another Saturday Night)
 Šeimos vertybės (Family Values)
 Pragaran ir atgal (Nuodėmių miesto meilės istorija) (Hell and Back (a Sin City Love Story))
 Gėrimai, mergšės ir kulkos (Booze, Broads, & Bullets)

Apdovanojimai 

 1997 istorija Šeimos vertybės laimėjo prestižinius Harvey Award ir Eisner Award apdovanojimus.

Taip pat skaitykite 

 Nuodėmių miestas (filmas)
 Betmenas
 Frenkas Mileris

Nuorodos 
 Sin City page at Dark Horse Comics 
 Sin City Introduction  – Fanų puslapis 
 Frank Miller: The Complete Works
 A IFILM Explore This Short:Rats: A Sin City Yarn 
 Komiksų ir filmo palyginimai 
 SuperheroHype! Sin City Messageboard , filmui ir komiksams skirti diskusijų forumai.

Komiksų kūriniai